CELEX: 22005D0074
Language: lt
Date: 1114732800000
Title: 2005 m. balandžio 29 d. EEE jungtinio komiteto sprendimas Nr. 74/2005, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

15.9.2005   
            
            
               LT
            
            
               Europos Sąjungos oficialusis leidinys
            
            
               L 239/67
            
         
      EEE JUNGTINIO KOMITETO SPRENDIMAS Nr. 74/2005
   2005 m. balandžio 29 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. rugpjūčio 6 d. EEE jungtinio komiteto sprendimu Nr. 116/2004 (1).
            
         
               (2)
            
            
               Tikslinga tęsti Susitariančiųjų Šalių bendradarbiavimą, į jį įtraukiant bendradarbiavimą įgyvendinant ir vystant vidaus rinką.
            
         
               (3)
            
            
               Todėl reikėtų iš dalies pakeisti Susitarimo 31 protokolą tam, kad tokį bendradarbiavimą būtų galima tęsti po 2004 m. gruodžio 31 d.,
            
         NUSPRENDĖ:
   1 straipsnis
   Susitarimo 31 protokolo 7 straipsnio 6 dalyje žodžiai „2004 metai“ pakeičiami žodžiais „2004 ir 2005 metai“.
   2 straipsnis
   Šis sprendimas įsigalioja kitą dieną po to, kai EEE jungtinis komitetas gavo paskutinį pranešimą, numatytą Susitarimo 103 straipsnio 1 dalyje (2).
   Jis taikomas nuo 2005 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. balandžio 29 d.
      
         
            EEE jungtinio komiteto vardu
         
         
            Pirmininkas
         
         Richard WRIGHT
         
      
   
   
      (1)  OL L 64, 2005 3 10, p. 3.
   
      (2)  Konstituciniai reikalavimai nenurodyti.